20 dagbøder af 400 kroner og en betinget frakendelse af kørerkortet. Sådan lød dommen over en nordjysk mand, der i dag var for retten i Aalborg. 8. april 2010 var han skyld i en trafikulykke på Halsvej. Manden kørte over i den modsatte vejbane og stødte frontalt sammen med en anden bil. Den kvindelige fører af den anden bil døde efterfølgende af de kvæstelser, hun pådrog sig ved sammenstødet. To passagerer i kvindens bil blev også slemt kvæstet ved sammenstødet.

Referat:
En nordjysk mand modtog i dag dommen for et trafikuheld han var involveret i tilbage i april.